Obrazloženje uz prijedlog Proračuna Općine Lastovo za 2024. godinu i projekcije za 2025. i 2026. godinu

1. UVOD

Temeljem članka 42. Zakona o proračunu („Narodne novine“, broj 144/21.), predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije proračuna za sljedeće dvije proračunske godine.

Prijedlog Proračuna Općine Lastovo za 2024. godinu izrađen je na temelju Zakona o proračunu i Uputa za izradu proračuna jedinica lokalne i područne (regionalne) samouprave za razdoblje 2024. – 2026. godine, koje je sastavilo Ministarstvo financija.

Navedenim aktima omogućava se financiranje poslova, funkcija i programa koje izvršava upravno tijelo, radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz Proračuna Općine Lastovo.

Metodologija izrade proračuna propisana je Zakonom o proračunu i podzakonskim aktima:

* Pravilnikom o proračunskim klasifikacijama,
* Pravilnikom o proračunskom računovodstvu,
* Računskom planu.

Zakonom o proračunu uveden je trogodišnji fiskalni okvir i programsko planiranje. Time su postavljena dva glavna cilja: prvi je preuzimanje odgovornosti za rezultate provedbe programa (i aktivnosti i projekata) i postizanje fiskalne discipline, a drugi je alokacija raspoloživih sredstava prema razvojnim prioritetima lokalne jedinice.

Zakon o proračunu utvrđuje da se proračun JLP(R)S za sljedeću godinu donosi na razini skupine (druga razina računskog plana) te projekcije proračuna za naredne dvije godine na razini skupine (druga razina računskog plana).

Člankom 15. Zakona o proračunu propisano je jedno od ključnih proračunskih načela – načelo transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.

2. OBRAZLOŽENJE PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE LASTOVO ZA 2024. GODINU, S PROJEKCIJAMA ZA 2025. I 2026. GODINU

Osnovno polazište za izradu Prijedloga Proračuna Općine Lastovo za razdoblje 2024. – 2026. godine i pratećih plansko – financijskih dokumenata su ostvareni prihodi i primici te rashodi i izdaci do konca listopada 2023. godine i procjena ostvarenja istih do kraja 2023. godine.

Najznačajniji prihodi proračuna su: prihodi od poreza, prihodi od imovine, prihodi iz inozemstva i od subjekata unutar općeg proračuna, prihodi od upravnih i administrativnih pristojbi prihodi od prodaje proizvoda, robe i usluga, kazne i upravne pristojbe, prihodi od prodaje proizvedene dugotrajne imovine.

Radi smanjenja nejednakosti fiskalnog kapaciteta JLPR(S)-a, općine, gradovi i županije čiji je kapacitet ostvarenih poreznih prihoda manji od referentne vrijednosti kapaciteta ostvarenih poreznih prihoda, ostvaruju pravo na sredstva fiskalnog izravnanja.

Prihodi od fiskalnog izravnanja u 2024. godini planirani su na prošlogodišnjoj razini. Projekcija prihoda je napravljena na temelju ostvarenje u 2023. godini i procjene iznosa sredstava fiskalnog izravnanja u 2023. godini, koju je objavilo Ministarstvo financija. Prihodi od poreza i prireza na dohodak i drugih poreza planirani su u iznosu od 469.800. eura. Prihodi od poreza na dohodak vezani su uz rast zaposlenosti i bruto plaće i zakonske odredbe. Planiran je na razini ostvarenja prihoda od poreza na dohodak do konca listopada 2023. godine, te procjena ostvarenja do kraja 2023. godine.

Izvori financiranja

Osnovni izvori financiranja proračuna su: opći prihodi i primici, vlastiti prihodi, prihodi za posebne namjene, pomoći, donacije, prihodi od prodaje ili zamjene nefinancijske imovine i naknade s naslova osiguranja te namjenski primici.

U izvor financiranja – opći prihodi i primici proračun uključuje prihode od poreza, prihode od financijske imovine, prihode od nefinancijske imovine, prihode od administrativnih (upravnih) pristojbi i prihode od kazni.

U izvor financiranja prihodi za posebne namjene – uključuju se prihodi čije su korištenje i namjena utvrđeni posebnim zakonima i propisima (namjenski prihodi) Ovaj izvor čine: komunalna naknada, komunalni doprinos, spomenička renta, vodni doprinos, doprinos za šume, i ostalo.

Izvor financiranja pomoći – čine prihodi ostvareni od inozemnih vlada, od međunarodnih organizacija te institucija i tijela EU, prihodi iz drugih proračuna, te ostalih subjekata unutar općeg proračuna.

Izvor financiranja prihodi od prodaje ili zamjene nefinancijske imovine i naknade s naslova osiguranja čine sredstva od prodaje ili zamjene nefinancijske imovine i od naknade štete s osnova osiguranja, a mogu se koristiti samo za kapitalne rashode.

Prijedlog Proračuna Općine Lastovo za 2024. godinu i projekcije za 2025. i 2026. godinu sastoji se od općeg i posebnog dijela.

Opći dio Proračuna sastoji se od Računa prihoda i rashoda i Računa financiranja.

U Računu prihoda i rashoda planirani su prihodi poslovanja i prihodi od prodaje nefinancijske imovine te rashodi poslovanja i rashodi za nabavku nefinancijske imovine, iskazani po ekonomskoj klasifikaciji i po izvorima financiranja.

U Posebnom dijelu Proračuna, planirani rashodi i izdaci raspoređeni su po programima odnosno aktivnostima, tekućim i kapitalnim projektima. U okviru programa, projekata i aktivnosti, rashodi i izdaci su iskazani prema ekonomskoj, funkcijskoj klasifikaciji i izvorima financiranja, sukladno Pravilniku o proračunskim klasifikacijama.

2.1. PRIHODI I PRIMICI PRORAČUNA

Ukupni prihodi i primici proračuna Općine Lastovo za 2024. godinu planirani su u iznosu od 2.347.800. eura.

Ukupni rashodi i izdaci proračuna Općine Lastovo za 2024. godinu planirani su u iznosu od 2.438.400 eura.

Razlika od 90.600. se odnosi na procijenjeni višak prihoda ostvaren u 2023. godini, nakon godišnjeg obračuna proračuna za 2023. godinu, uvrstiti će se nova vrijednost viška ili manjka prihoda.

2.1.1. PRIHODI POSLOVANJA

Ukupni prihodi poslovanja u 2024. godini planiraju se u iznosu od 2.082.800 eura.

Prihodi od poreza na dohodak planiraju se za 2024. godinu u iznosu od 455.500 eura. Projekcija prihoda je napravljena na temelju ostvarenja u 2023. godini i procjene iznosa sredstava fiskalnog izravnanja u 2023. godini, koju je objavilo Ministarstvo financija.

.

Prihodi od poreza na imovinu planirani su u iznosu od 109.500. eura, a u najvećoj se mjeri odnose na porez na promet nekretnina.

Prihodi od poreza na robu i usluge planirani su u iznosu od 18.000 eura.

Pomoći iz inozemstva i od subjekata unutar općeg proračuna planiraju se u iznosu od 1.425.100 eura.

Od navedenog iznosa najznačajniji iznos se odnosi na pomoći za sufinanciranje projekata:

* sanacija divljih odlagališta otpada,
* uređenje mjesta Lastova,
* uređenje otoka Prežba
* projekt bašta Dolac
* sanacija kino sale
* sanacija vijećnice,
* darovanje č.zgr. 1125 u Ublima,
* izrada Strategije zelene infrastrukture,
* projektna dokumentacija aglomeracije otoka Lastova,
* nabava komunalne opreme
* izgradnja lokalnih cesta,
* izgradnja kanalizacije,
* izgradnja šetnica,
* izgradnja doma umirovljenika,
* sanacija crkvica,
* Plan upravljanja pomorskim dobrom

Prihodi od imovine odnose se na prihode od financijske i nefinancijske imovine i prihode od kamata te se u 2024. godini planiraju se u iznosu od 74.700 eura (prihodi od zakupa i iznajmljivanja imovine, naknade za koncesije).

Prihodi od upravnih i administrativnih pristojbi, pristojbi po posebnim propisima i naknada planiraju se u iznosu od 127.000 eura. Navedeni prihodi odnose se na upravne i administrativne pristojbe, prihode po posebnim propisima, komunalni doprinos i naknade, šumski doprinos, participaciju roditelja u cijeni Dječjeg vrtića.

Prihodi od prodaje nefinancijske imovine planiraju se u iznosu od 265.000 eura, a odnose se na prihode od prodaje materijalne imovine, tj. građevinskog zemljišta i zgrade, te stanova koji su prodani uz obročno plaćanje.

2.2. RASHODI I IZDACI PRORAČUNA

Prijedlog rashoda i izdataka Proračuna Općine Lastovo za 2024. godinu iznosi 2.438.400 eura.

Rashodi poslovanja u 2024. godini planirani su u iznosu od 826.100 eura, a rashodi za nabavu nefinancijske imovine iznose 1.612.300 eura.

2.2.1. RASHODI POSLOVANJA

Rashodi poslovanja su raspoređeni po programima u planu Proračuna za 2024. godinu.

Temeljni okvir za izračun rashoda poslovanja su ostvareni rashodi i izdaci do konca listopada 2023. godine i procjena ostvarenja istih do kraja 2023. godine.

Rashode poslovanja čine:

* rashodi za zaposlene 242.100 eura

Ovi rashodi se odnose na zaposlene u Općini Lastovo te u Dječjem vrtiću Biser Lastova, a odnose se na bruto plaću i doprinose te ostale izdatke za zaposlene.

* materijalni rashodi 405.150 eura

Materijalni rashodi su raspoređeni po svim programima unutar plana Proračuna, a odnose se na naknade troškova zaposlenima, rashode za materijal i energiju, rashode za usluge i ostale rashode poslovanja.

* financijski rashodi 1.550 eura

Financijski rashodi se odnose na naknade banci i kamate.

* pomoći dane u inozemstvo i unutar opće države 3.600. eura

Odnose se na pomoći Osnovnoj školi u Lastovu

* naknade građanima i kućanstvima 12.700. eura

Naknade građanima i kućanstvima u novcu odnose se na pomoći obiteljima za novorođenčad te ostale socijalne pomoći.

* ostali rashodi 114.600. eura

Ostali rashodi su raspoređeni po programima u planu Proračuna, a odnose se na tekuće donacije, kapitalne donacije i kapitalne pomoći.

2.2.2. RASHODI ZA NABAVU NEFINANCIJSKE IMOVINE

Temeljni okvir za izračun rashoda za nabavu nefinancijske imovine su ostvareni rashodi i izdaci do konca listopada 2023. godine i procjena ostvarenja istih do kraja 2023. godine, nastavak projekata iz 2023. godine. Ovi rashodi financirati će se iz namjenskih prihoda Općine Lastovo, te iz potpora nadležnih Ministarstava, Fonda za zaštitu okoliša i proračuna Županije.

Ovi rashodi odnose se na nabavu proizvedene dugotrajne imovine te na dodatna ulaganja na postojećoj dugotrajnoj imovini, a raspoređeni su po programima u planu Proračuna:

* nabava kandilabera 2.500. eura
* uređenje mjesta Lastova 110.000 eura
* uređenje otoka Peržba 110.000 eura
* sanacija malonogometnog igrališta Ubli 8.000 eura
* sanacija stanova 60.000 eura
* sanacija poslovnih prostora 20.000 eura
* sanacija vijećnice 500.000 eura
* darovanje zgrade č.zgr. 1125 u Ublima 83.000 eura
* sanacija kino sale 66.000 eura
* izrada prostorno planske dokumentacije 6.700 eura
* izrada Strategije zelene infrastrukture 20.000 eura
* izrada projekt. dokumentacije odvodnja otpadnih voda 30.000 eura
* izrada projekt. dokumentacije za parking u Lastovu 2.700 eura
* izrada projekt. dokumentacije za rekonstrukciju JR 2.700 eura
* projektna dokumentacija aglomeracije otoka Lastova 15.000 eura
* prometni elaborat 15.000 eura
* nabava komunalne opreme 125.000 eura
* trg Lastovskog poklada 15.000 eura
* šetnice 30.000 eura
* parking Lastovo 7.000 eura
* nabava komunalnog vozila 67.000 eura
* projektna dokum. za izgradnju nerazvrstanih cesta 20.000 eura
* projekt bašta Dolac 100.000 eura
* Knežev dvor 5.000 eura
* Dom mladih sanacija 40.000 eura
* sanacija crkvica 47.700 eura
* gradnja Doma umirovljenika 60.000 eura
* Plan upravljanja pomorskim dobrom 30.000 eura
* Nabava osobnog vozila 4.000 eura
* Nabava opreme u Dječjem vrtiću 4.000 eura

JEDINSTVENI UPRAVNI ODJEL

Viša referentica za proračun i financije

Anita Lešić